
NEZAPOSLENOST POVEĆANA U ODNOSU NA PRETHODNI MJESEC ZA 0,8%,
A U USPOREDBI S ISTIM MJESECOM PRETHODNE GODINE SMANJENA ZA 25,0% 

Radna snaga u srpnju 2026. godine - Prema podacima Hrvatskog zavoda za mirovinsko osiguranje (HZMO Zagreb, Odjel plana i analize, kolovoz 2026.) i Hrvatskog zavoda za zapošljavanje 31. srpnja 2026. godine Osječko-baranjska županija imala je 106.135 ekonomski aktivnih stanovnika (radne snage), odnosno 2.035 osoba (1,9%) manje nego istog mjeseca prethodne godine, na što je utjecalo povećanje zaposlenosti za 0,6% (632 osobe) i smanjenje nezaposlenosti za 25,0% (2.667 osoba). Od ukupno 98.129 zaposlenih osoba, 83.905 radnika (85,5%) bilo je zaposleno kod pravnih i 6.542 (6,7%) kod fizičkih osoba. 5.354 (5,4%) je obrtnika, 1.784 (1,8%) poljoprivrednika, te 544 (0,6%) radnika koji obavljaju samostalne profesionalne djelatnosti. Procijenjena stopa registrirane nezaposlenosti u srpnju 2026. godine iznosila je 7,5% (6,2% kod muške, a 9,0% kod ženske populacije) naspram stopi od 9,9% u srpnju 2025. godine i 7,5% u lipnju 2026. godine. 
Nezaposlenost u srpnju 2026.god. - Krajem srpnja 2026. godine u Područnoj službi Osijek evidentirano je 8.006 nezaposlenih osoba, odnosno 64 osobe (0,8%) više nego prethodnog mjeseca i 2.667 osobe (25,0%)  manje nego u srpnju 2025. godine.

	
	2025.
	2026.
	Razlika
	Stopa % promjene

	Lipanj
	10.622
	7.942
	-2.694
	-25,0

	Srpanj
	10.673
	8.006
	-2.667
	-25,0

	Razlika
	51
	64
	
	

	Stopa % promjene
	0,5
	0,8
	
	

	
	
	
	
	


Tijekom mjeseca smanjenje nezaposlenosti zabilježeno je u Ispostavama: Donji Miholjac  za 3,1% ili 11 osoba te Valpovu za 2,6% ili 27 osoba, a povećanje nezaposlenosti u - Đakovo za 1,8% ili 24 osobe, Našice za 3,4% ili 32 osobe, Osijek za 0,5% ili 13 osoba. U usporedbi s istim mjesecom prethodne godine, smanjenje nezaposlenosti zabilježeno je u svim ispostavama, a najizraženije smanjenje nezaposlenosti zabilježeno je u Donjem Miholjcu (za 36,9% ili 201 osobu).

Spolna struktura nezaposlenih osoba - Krajem srpnja 2026. u Područnoj službi Osijek evidentirano je 4.563 nezaposlenih žena, s udjelom od 57,0%  naspram 43,0% nezaposlenih muškaraca. Udio nezaposlenih žena se u odnosu na prethodni mjesec povećao za 0,2 postotni bod, a u odnosu na isti mjesec prethodne godine se smanjio za 1,9 postotna boda.

Struktura nezaposlenih s obzirom na razinu obrazovanja - U evidentiranoj nezaposlenosti prevladavaju osobe sa završenom srednjom školom u trajanju od 4 i više godina te gimnazijom, odnosno 2.376 osoba ili 29,7% od ukupno nezaposlenih. Slijede osobe sa završenom školom za zanimanja do 3 godine i školom za KV i VKV radnike (2.246 osobe ili 28,0%), osnovnom školom (1.559 osobe ili 19,5%), fakultetom (780 osoba ili 9,7%) te prvim stupnjem fakulteta, stručnim studijem i višom školom (369 osobe ili 4,6%). Od ukupnog broja nezaposlenih, 676 osoba (ili 8,4%) su bez škole ili s nezavršenom osnovnom školom. Smanjenje nezaposlenih u odnosu na isti mjesec prethodne godine je zabilježeno kod svih razina obrazovanja, a dominira kod osoba sa završenom osnovnom školom (za 32,1% ili 737 osoba). U odnosu na prošli mjesec najizraženije smanjenje nezaposlenosti je zabilježeno kod osoba sa završenom OŠ (za 58 osoba ili 3,6%), a najizraženije povećanje kod osoba sa završenim fakultetom (za 137 osoba ili 21,3%).

Dobna struktura nezaposlenih osoba - najveći udio u registriranoj nezaposlenosti imaju osobe starije od 50 godina (31,8%), dok udio mladih osoba u dobi od 15 do 24 godine iznosi 14,8%. Registrirana se nezaposlenost, u usporedbi s istim mjesecom prethodne godine smanjila u svim dobnim skupinama te dominira u dobnoj skupini od 60 i više godina (za 34,2% ili 434 osobe). U odnosu na prethodni mjesec prošle godine najizraženije smanjenje nezaposlenosti je zabilježeno u dobnoj skupini od 50 do 54 godine (za 33 osobe ili 3,7%) a najizraženije povećanje nezaposlenosti u dobnoj skupini 15 do 19 godina (za 55 osoba ili 13,5%).

Trajanje nezaposlenosti - Na kraju srpnja 2026. godine 38,1% nezaposlenih čekalo je na zaposlenje duže od godinu dana i njihov se udio u odnosu na prethodni mjesec smanjio za 2,3 postotna boda, a u odnosu na prošlu godinu smanjio za 9,1 postotnih bodova. Osim što nezaposlene žene čine veći udio u ukupnoj nezaposlenosti, one i duže čekaju na zaposlenje. 39,7% nezaposlenih žena čekalo je na zaposlenje duže od godinu dana, dok je kod muškaraca taj udio 36,0%. Trajanje nezaposlenosti različito je s obzirom na razinu završenog obrazovanja. Kratkotrajna nezaposlenost najučestalija je kod osoba sa završenim fakultetom. 19,0% visokoobrazovanih osoba čekalo je na posao do 6 mjeseci, odnosno 81,0% do jedne godine. U najnepovoljnijem položaju su osobe bez škole (55,9% dugotrajnih) i sa završenom osnovnom školom (53,8% dugotrajnih).

Tijekovi u nezaposlenost i iz nezaposlenosti - U srpnju 2026. godine u evidenciju nezaposlenih prijavilo se 1.277 novih osoba (10,4% više nego prethodnog mjeseca, a 2,6% manje nego u srpnju 2025. godine), dok je iz evidentirane nezaposlenosti otišlo ukupno 1.213 osoba (7,3% manje nego prethodnog mjeseca i 3,7% manje nego u srpnju 2025. godine). 

Najviše novoprijavljenih nezaposlenih osoba došlo je izravno iz radnog odnosa (843 osoba ili 65,3%), a potom iz neaktivnosti (238 osoba ili 18,6%). Od ukupna broja novoprijavljenih osoba, 193 osoba (ili 16,7%) je bez prethodnog radnog iskustva, a najveći broj osoba s radnim iskustvom došao je na evidenciju Zavoda iz djelatnosti obrazovanja (232 osobe ili 23,3%), prerađivačke industrije (120 osoba ili 12,1%), građevinarstva (113  osoba ili 11,4%).

	Priljev i odljev s evidencije                       u srpnju 2026. godine
	Broj
	Udio (%)
	Razlika  2025.
	Stopa (%) promjene

	nezaposlenost
	8.006
	 
	-2.667
	-25,0

	novoprijavljeni
	1.277
	100,0
	-34
	-2,6

	 - bili zaposleni
	994
	77,8
	13
	1,3

	 - prvi puta traže posao
	283
	22,2
	-47
	-14,2

	ukupno brisani
	1.213
	100,0
	-47
	-3,7

	 - zapošljavanje
	674
	55,6
	216
	25,4

	 - izlaz iz radne snage
	49
	4,0
	-35
	-41,7

	 - nepridržavanje zakonskih odredbi
	275
	22,7
	52
	23,3

	 - odjava s evidencije
	185
	15,3
	114
	160,6

	 - ostali razlozi
	30
	2,5
	-1
	-3,2


Zbog zapošljavanja (bilo po ugovoru o radu, ugovoru o djelu ili drugom obliku rada) evidenciju je napustilo 674 osoba (55,6%), odnosno 96 osoba (12,5%) manje nego prethodnog mjeseca, a 177 osoba (20,8%) manje nego u srpnju 2025. godine. 539 osoba (44,4%) brisane su iz ostalih razloga: izlaska iz radne snage, odjave iz evidencije, nepridržavanja zakonskih odredbi i ostalo. 
Što se tiče zapošljavanja prema ugovoru o radu, u srpnju 2026. godine zaposleno je 619 osoba, što je za 67 osobe (9,8%) manje nego prethodnog mjeseca, a 123 osobe (16,6%) manje nego u srpnju 2025. godine. Promatrano po djelatnostima, najviše osoba zaposleno je u prerađivačkoj industriji (108 osoba ili 17,4%), trgovini na veliko i malo (96 osobe ili 15,5%)  te građevinarstvu (89 osoba ili 14,4%).

